钦定古今图书集成/明伦汇编/闺媛典/第212卷 > 潘兰妻曾氏
## 钦定古今图书集成/明伦汇编/闺媛典/第212卷 > 潘兰妻曾氏

按《番禺县志》：“曾氏，万历间人，西村潘兰妻。年二十馀，
兰死无出，立兰兄珣次子云衢为子。未几，珣夫妇相
继亡，翁又没，潘氏之孤，惟云衢与珣长子云衔在耳。
曾氏兼抚两孤，皆如所出。虑村民暴侮藐孤，日习弇
鄙而不知学也，遂迁居省城。云衢年二十馀，登贤书。
云衔为诸生，孙梅元任广郡学博，芊丙午武科举人。”
氏年八十有七卒。珣、兰两支宗祀，皆赖曾勿替。